ফাগুনের আগুন রাঙা ভোর ছিলো সেটা। স্বৈরাচার হুসেইন মুহাম্মদ এরশাদের বিরুদ্ধে প্রবল ছাত্র-গণ আন্দোলন। সালটা ১৯৮৫। মায়োকার্ডিয়ার প্রতিটি স্পন্দন যেন স্বৈরাচারের পতনাকাঙ্ক্ষী। ঢাকা বিশ্ববিদ্যালয়ের মোহসীন হলের সামনে মাঠের ঘাস থেকে শিশিরের আবীর তখনো মুছে যায় নি ফাগুন রোদে।পুব আকাশের রক্তিম আভা যখন ধীরে ধীরে আকাশ নীলের সঙ্গে সখ্য বাড়াচ্ছিল, তখনো আমাদের জানা ছিলো না স্বৈরাচারের বুলেট শিস দিচ্ছে। আমরা তো তখনো দোয়েলের শিষের সুরে গেঁথে চলেছি আমাদের স্বপ্নের সরগম।